Downloaded from YTS.MX
ΤΟ NETFLIX ΠΑΡΟΥΣΙΑΖΕΙ
Official YIFY movies site: YTS.MX
ΜΠΑΡΝΣΒΙΛ, ΤΖΟΡΤΖΙΑ
Ναι, Μα!
Ναι, μωρό μου!
ΣΤΟΝ ΔΡΟΜΟ ΓΙΑ ΤΗ ΓΗ ΤΗΣ ΕΠΑΓΓΕΛΙΑΣ
Η CHICAGO DEFENDER ΚΑΛΕΙ ΑΠΑΝΤΕΣ ΣΤΟΝ ΒΟΡΡΑ
ΖΗΤΟΥΝΤΑΙ! ΑΝΤΡΕΣ ΚΑΙ ΓΥΝΑΙΚΕΣ ΓΙΑ ΚΑΘΕ ΕΙΔΟΥΣ ΕΡΓΑΣΙΑ.
ΜΠΑΤΛΕΡ, ΑΧΘΟΦΟΡΟΙ, ΣΕΡΒΙΤΟΡΟΙ ΚΑΙ ΜΑΓΕΙΡΕΣ.
ΑΠΟΨΕ ΜΑ ΡΕΪΝΙ - "ΜΗΤΕΡΑ ΤΩΝ ΜΠΛΟΥΖ"
ΣΙΚΑΓΟ, ΙΛΙΝΟΪ
Δοκιμή, δοκιμή, ένα, δύο, τρία.
Δοκιμή, ένα, δύο, τρία.
-Δοκιμή, ένα, δύο... -Έχεις τη λίστα;
Την έχω. Μην ανησυχείς.
Σε καθιστώ υπεύθυνο, τον νου σου.
Δεν θα δεχτώ καμιά εξυπνάδα. Κατάλαβες, Ερβ; Ερβ;
Ερβ;
Ερβ!
Δεν θα δεχτώ μπούρδες από τη Βασίλισσα των Μπλουζ.
Μητέρα των Μπλουζ, Μελ. Μητέρα.
Έπρεπε ν' ακούσεις τον Λέβι στο κλαμπ χθες.
Την έπεσε στη φιλενάδα της Μα.
Άσε. Ξέρω τα καμώματα του Λέβι.
Προσπάθησε να της μιλήσει και πληγώθηκε.
Θέλω να τη φέρεις εδώ,
να πει τα τραγούδια και να φύγει.
-Μ' αυτήν τη σειρά. -Εντάξει, Μελ.
Κι ο τρομπετίστας που μου 'δωσε τα τραγούδια,
θα έρθει εδώ σήμερα;
-Θέλω να τον ακούσω. -Τι γίνεται, παιδιά;
Καλά, κε Έρβιν.
-Η Μα; Δεν είναι μαζί σας; -Δεν ξέρω.
Είπε να έρθουμε στη 1:00. Αυτό ξέρω.
Ο τρομπετίστας;
Ο Λέβι ξέρει για το ραντεβού μας. Θα έρθει όπου να 'ναι.
Γεια χαρά. Καλημέρα, Σικάγο.
Δεν είναι από δω.
Ελάτε μέσα. Θα σας ταΐσω να πάρετε δυνάμεις, να παίξετε μουσική.
Λίγο πιο κάτω.
Πού είναι η Μα; Δεν είναι μαζί;
Όλα είναι υπό έλεγχο, Μελ. Τα έχω όλα υπό έλεγχο.
Κάτλερ, η λίστα με τα τραγούδια για ηχογράφηση.
Αυτή πού είναι; Ο τρομπετίστας;
Τι έχουμε στη λίστα, Τολίντο;
Έχουμε...
"Prove It on Me", "Hear Me Talking to You",
"Ma Rainey's Black Bottom", "Moonshine Blues".
Άλλα μου είπε η Μα.
Εγώ δεν θ' ανησυχούσα. Θα το φροντίσει η Μα.
"Moonshine Blues".
Θα 'ναι εκείνο που τραγούδησε η Μπέσι Σμιθ.
Καλά λέει ο Σλόου Ντραγκ. Μη σκας.
Ήξερε ο Λέβι τι ώρα έπρεπε να έρθει;
Έφυγε απ' το ξενοδοχείο για να πάρει παπούτσια.
Λέει ότι πρώτη φορά σε κέρδισε στα ζάρια.
-Δεν σκεφτόμουν τα λεφτά. -Σε αντίθεση με τον Λέβι.
Δώσε μια γουλιά.
Δεν θα του μείνει τίποτα.
Πρέπει να είναι εδώ στη 1:00.
-Εξαιρετικό ντόπιο μπέρμπον. -Κοίτα εδώ, Κάτλερ!
Μου πήρα παπούτσια.
Δεν ασχολούμαι μ' εσένα, αδερφέ.
Πόσα έδωσες για τούτα δω;
Έντεκα δολάρια. Τα τέσσερα ήταν του Κάτλερ.
Χωρίς τον Κάτλερ δεν θα τα έπαιρνε.
Αδιαφορώ για τον Λέβι και για τα παπούτσια του.
Πάμε για πρόβα.
Ναι, δεν θέλω να περάσω το βράδυ μου εδώ.
Έχει τέσσερα τραγούδια η λίστα.
-Την τελευταία φορά ήταν έξι. -Ναι. Τώρα είμαι έτοιμος.
Τώρα μπορώ να παίξω καλή μουσική.
Διάολε! Πάλι αλλαγές έκαναν. Δεν αφήνουν και τίποτα ήσυχο.
Όλα αλλάζουν συνέχεια.
Ακόμα κι ο αέρας που αναπνέεις.
Ναι, το μονοξείδιο του άνθρακα, το υδρογόνο, αλλάζουν όλη την ώρα.
Το δέρμα αλλάζει. Διαφορετικά μόρια. Τα πάντα.
Τι είν' αυτά που λες;
Για τον χώρο μιλάω, όχι για δέρματα και αέρηδες.
Μιλώ για κάτι ορατό, όχι για μόρια.
Εγώ ξέρω τι λες. Εσύ δεν ξέρεις τι λέω.
Αυτή η πόρτα. Τη βλέπεις; Γι' αυτήν εδώ μιλώ.
Δεν υπήρχε πριν.
Δεν ξέρεις τι σου γίνεται. Σιγά μη δεν ήταν εκεί η πόρτα.
Όντως έκαναν αλλαγές στον χώρο.
Αλλά η πόρτα υπήρχε.
Χέσε την πόρτα. Αργούμε, θέλω να φύγω.
Ο Τολίντο το ξεκίνησε. Εγώ ανέφερα απλώς τις αλλαγές.
Εσύ τι λες να είπα; Τα πάντα αλλάζουν. Κι ο αέρας και όλα.
Τώρα θα πεις ότι το είπες πρώτος.
Βάζεις δύο φράσεις στις ίδιες ράγες,
κινούνται αντίθετα, συγκρούονται, και λες ότι είναι το ίδιο τρένο;
Τώρα το γύρισε στα τρένα.
Από τον αέρα, το δέρμα και την πόρτα, φτάσαμε στα τρένα.
Τολίντο, θέλω να μπω στο μυαλό σου για πέντε λεπτά,
να δω πώς σκέφτεσαι.
Πιο πολλές είναι οι σαχλαμάρες στο κεφάλι σου
παρά οι αμαρτωλοί στη Γη.
Διαβάζεις πολλά βιβλία.
Τι σε νοιάζει πόσο διαβάζω;
Σε αγνοώ επειδή είσαι άσχετος.
Ας κάνουμε πρόβα.
Δεν θέλει πρόβα αυτό. Μουσική για αυτοσχέδια όργανα είναι.
Αυτοσχέδια όργανα χρειάζονται.
Δεν με νοιάζει, αρκεί να πληρωθούμε.
Εγώ μιλάω για τέχνη, αδερφέ.
Πού κολλάει η ζωγραφική τώρα;
Πού τον βρήκες αυτόν, ρε Κάτλερ;
Μιλά σαν τους μαύρους της Αλαμπάμα.
Έτσι είναι ο Σλόου Ντραγκ. Παίξε το κομμάτι, αδερφέ.
Αν ήθελες να γίνεις βιρτουόζος ή κάτι τέτοιο,
ήρθες σε λάθος μέρος.
Δεν είσαι και Κινγκ Όλιβερ ή Μπάντι Μπόλντεν.
Ένας τρομπετίστας είσαι, όπως πολλοί άλλοι.
Λες και για τέχνη.
Εσύ τι είσαι; Δεν βλέπω το όνομά σου πουθενά.
Εγώ παίζω ό,τι θέλουν. Δεν κριτικάρω τις μουσικές άλλων.
Δεν είμαι σαν εσένα. Έχω ταλέντο.
Να πάρει.
Εγώ και η τρομπέτα μου είμαστε ένα.
Αν το 'ξερε ο πατέρας μου ότι θα βγω έτσι, θα μ' έβγαζε Γαβριήλ.
Θα βρω μια μπάντα και θα κάνω δίσκους.
Έδωσα τραγούδια μου στον Στέρντιβαντ. Θα τα ηχογραφήσω όταν βρω μπάντα.
Έχω να ολοκληρώσω ένα τελευταίο κομμάτι.
Εγώ παίζω αληθινή μουσική, όχι ήχους από κονσερβοκούτια.
Έχω στιλ.
Όλοι έχουν στιλ.
Αρκεί να ακολουθείς μια ιδέα απ' την αρχή ως το τέλος.
Όλοι το 'χουν.
Δεν παίζουν όπως εγώ. Δεν μπορούν να έχουν δική τους μπάντα.
Μέχρι να βρεις μπάντα για τα δικά σου,
παίξε κι άσε την κλάψα.
Σου είπα ότι δεν είμαστε καμιά εξεζητημένη μπάντα.
Συνοδεύουμε καλλιτέχνιδα. Εδώ θα παίζεις τη μουσική της Μα.
Αυτό το κατάλαβα.
Και μόνο που σας βλέπω, αρκεί. Και μόνο που βλέπω τον Τολίντο, αρκεί.
Εγώ δεν είπα τίποτα για σένα. Μη με τσαντίζεις.
Θα κάνουμε πρόβα ή όχι;
Πόσες φορές θα τα παίξουμε;
-Τι τη θες την πρόβα; -Ηχογράφηση θα κάνουμε.
Να τα πετύχουμε να φύγουμε.
Κάντε πρόβα, τότε.
Εγώ θα τελειώσω το κομμάτι για τον κο Στέρντιβαντ.
Λέβι, άσε τις μαλακίες. Κάνε πρόβα μαζί μας.
Είσαι στην μπάντα μαζί μας.
Άσε τον Στέρντιβαντ. Έλα στην μπάντα.
Είμαι έτοιμος για πρόβα. Απλώς δεν βρίσκω λόγο.
Χωρίς τη Μα, τι νόημα έχει;
Το "Ma Rainey's Black Bottom". Ένα, δύο, αρχίζει το ωδείο.
Όχι. Δεν θα παίξουμε αυτήν την εκδοχή,
αλλά τη δική μου, όπως είπε ο κος Έρβιν.
Το γράφει και η λίστα.
Άσε τι λέει η λίστα.
Θα κάνουμε πρόβα λάθος κομμάτι;
Πρόβα κάνεις ό,τι θα παίξεις.
-Έτσι ξέρω εγώ. -Αυτό εννοώ.
Μου λες τι να παίξουμε.
Δεν είναι δικό σου θέμα.
-Θα παίζεις ό,τι σου λέω. -Τώρα κατάλαβα.
Ζηλεύεις επειδή έβαλαν τη δική μου εκδοχή.
Γιατί να ζηλέψω; Καλύτερα να πεθάνω απ' το να σε ζηλεύω.
Το λέει επειδή βαριέται να κάνει πρόβα.
Πού είναι το χαρτί; Κοίτα το να δεις τι γράφει.
-Ακούς εκεί βαριέμαι... -Δεν μιλάμε για το χαρτί.
Πρέπει να καταλάβεις τη θέση σου εδώ.
-Θα παίζεις ό,τι σου λέω. -Παίξε ό,τι θες.
Ο κος Έρβιν θα το ξεκαθαρίσει. Παίξε ό,τι θες.
Ξέρει κανείς γιατί αργεί η Μα;
Δεν ξέρω, κε Έρβιν. Θα 'ρθει όπου να 'ναι.
Προχωρήστε εσείς.
Κύριε Έρβιν, σχετικά με τα τραγούδια...
Ό,τι λέει η λίστα.
Για το "Black Bottom"...
-Είναι στη λίστα. -Ναι, το ξέρω.
Θέλω να ξέρω ποια εκδοχή. Υπάρχουν δύο.
Του Λέβι. Τη δική του ενορχήστρωση θέλουμε.
Πάει αυτό. Το "Moonshine Blues";
Ναι, θα το δούμε με τη Μα, Κάτλερ.
Εσείς κάντε πρόβα ό,τι έχει η λίστα.
Είδες; Σου το είπα!
Δεν μ' ακούς όταν μιλάω. Έπρεπε να σ' το πει ο κος Έρβιν.
Ν' ακούς τι λέω.
Κατάλαβε ότι δεν μετράει ο λόγος σου,
ούτε του κου Έρβιν. Η Μα αποφασίζει.
Δεν με νοιάζει τι θα παίξεις. Σκοτίστηκα.
Ο κος Έρβιν θα το ξεκαθαρίσει. Παίξε ό,τι θες.
Ευχαριστώ. Ας παίξουμε το "Hear Me Talking to You",
μέχρι να δούμε για το "Black Bottom".
Ένα, δύο, αρχίζει το ωδείο.
Ό,τι κι αν πείτε στη Μα, θα κάνει το δικό της.
Ο κος Έρβιν κυκλοφορεί τον δίσκο.
Ό,τι του πει θα κάνει.
Ο Λέβι δεν ξέρει ότι η Μα κάνει κουμάντο.
Ξέρεις τις πωλήσεις της στη Ν. Υόρκη; Ξέρεις τι έχει η Νέα Υόρκη; Το Χάρλεμ.
Ξέχνα τη Νέα Υόρκη.
Σε μέρη σαν το Μέμφις ξεπουλάμε.
Μόνο που τώρα είμαστε στο Σικάγο για ηχογράφηση.
Στέρντιβαντ και Έρβιν θ' αποφασίσουν.
Άκουσες τι είπε ο άνθρωπος.
Την ενορχήστρωση του Λέβι θέλουμε.
Αυτό σου είπε.
Δεν ξέρω γιατί τα βάζεις μαζί μου.
Εγώ είμαι με τον Σλόου Ντραγκ. Πάμε για πρόβα.
Εντάξει, "Ma Rainey's Black Bottom" αλά Λέβι.
-Πώς είπαμε ότι πάει το πρώτο μέρος, Λεβ; -Έτσι.
Έτσι τραβάς την προσοχή.
Μπαίνει ο ρυθμός μ' εσένα και τον Σλόου Ντραγκ.
Εγώ κι ο Κάτλερ συμπληρώνουμε.
Μια ερώτηση έκανε. Περιττά τα άλλα. Το "Black Bottom".
Ένα, δύο, αρχίζει το ωδείο.
Σιγά. Το χάσατε. Παίζετε σε λάθος τέμπο.
Θα μας αφήσεις να παίξουμε; Είμαστε παλιότεροι.
Δεν θα μας μάθεις εσύ.
Εντάξει; Πάμε πάλι.
Μισό να φτιάξω αυτό.
Η χορδή θέλει σφίξιμο,
και θέλω να παίξω καλά τη μουσική του Λέβι.
Αν ήσουν μουσικός, θα φρόντιζες το όργανό σου.
Θα 'ταν όπως πρέπει.
Αν ήσουν μουσικός, θα σ' έβαζα στην μπάντα μου.
-Να πάρει. -Διάολε!
Πρόσεχε τα χοντροπάπουτσά σου.
Δεν σε πείραξε κανείς.
-Με πάτησες. -Τότε, κάνε πιο πέρα.
Εσύ ήρθες πάνω μου.
Όποιος δίνει ένα βδομαδιάτικο για παπούτσια,
με πιάνετε όλοι,
για να πατάει στον δρόμο, είναι ανόητος.
Το λέω ευθέως.
Εσένα τι σε νοιάζει;
Δεν βλάπτει να έχεις ωραία παπούτσια.
Κοίτα τον Τολίντο.
Τι;
Τι έκανε ο Τολίντο;
Κοίτα κάτι χοντροπάπουτσα.
Φθαρμένα μποτάκια. Ούτε αγρότης να ήταν.
Σλόου Ντραγκ.
Παίξε μου κάτι.
Τα παπούτσια μου είναι ό,τι πρέπει για χορό.
Αυτός δεν μπορεί με τέτοια χοντροπάπουτσα.
Αυτό το κακό έχουν οι μαύροι. Είναι καλοπερασάκηδες.
Σκοτώνονται προσπαθώντας να περάσουν καλά. Ένας Θεός ξέρει πόσοι.
Τι σημαίνει άραγε καλοπέραση; Αυτό θέλω να μάθω.
Δεν μπορεί να 'ναι μόνο έτσι η ζωή.
Τότε, μιλάμε για παλιοζωή,
αν είναι μόνο έτσι.
Οι μαύροι περνούσαν καλά πριν γεννηθείς,
και θα συνεχίσουν αφού πεθάνεις.
Κανείς δεν λέει πώς θα βελτιωθεί η ζωή των μαύρων στην Αμερική.
Κανείς δεν σκέφτεται τι κόσμο θα αφήσει στους νέους.
Όλοι θέλουν καλοπέραση, αυτό μόνο.
Μου προκαλεί αηδία.
Μόνο με καλοπέραση αξίζει η ζωή.
Κι εγώ ξέρω να περνάω καλά, όπως όλοι.
Ναι.
Όμως, δεν αρκεί μόνο η καλοπέραση στη ζωή.
Οι μαύροι θα 'πρεπε να κάνουν κι άλλα,
όχι μόνο να το ρίχνουν έξω.
Εσύ τι κάνεις, αδερφέ;
Όλο φαντασμένες ιδέες είσαι
για καλύτερο κόσμο για μαύρους.
Αλλά τι κάνεις γι' αυτό;
Παίζεις τη μουσική σου και ψάχνεις γκόμενες, όπως εμείς.
Τι κάνεις, λοιπόν;
Δεν μιλούσα μόνο για μένα, ανόητε. Για όλους μιλούσα.
Λες να λύσω τα προβλήματα των μαύρων μόνος μου;
Πληθυντικό χρησιμοποίησα. Το κατάλαβες;
Αναφέρομαι σε κάθε μαύρο του κόσμου
και το χρέος που έχει.
Δεν είπα για το τι θα κάνω εγώ ή εσύ
ή ο Κάτλερ ή ο Σλόου Ντραγκ ή όποιος άλλος.
Λέω τι θα κάνουμε όλοι μαζί.
Αυτό εννοώ, αδερφέ.
Γιατί δεν το λες, τότε;
Δεν ξέρω γιατί χαλάς σάλιο γι' αυτόν τον βλάκα.
Δεν θα με βλέπετε για πολύ.
Δεν σε προσέχουμε κιόλας.
-Δεν είμαι κάτι. Μη δίνετε σημασία. -Σατανάς σκέτος είσαι.
-Αυτό ακριβώς. Σκέτος σατανάς. -Ξέρω κάποιον που του πούλησε τη ζωή του.
Ο Ελάιζα Κότερ. Ζούσε στην κομητεία Τασκαλούσα της Αλαμπάμα.
Πούλησε την ψυχή του στον διάβολο.
Πώς το ξέρεις αυτό, αδερφέ;
Αυτά τα λένε οι γυναικούλες.
Όλοι το ξέρουν. Δεν ήταν μυστικό.
Δούλευε για τον διάβολο. Ήταν γνωστό.
Κυκλοφορούσε μ' ένα βαλιτσάκι.
Λένε ότι κουβαλούσε έγγραφα του διαβόλου,
κι άφηνες το αποτύπωμά σου με αίμα.
Πού είναι τώρα; Αυτό θέλω να μάθω. Του δίνω κι όλη μου την παλάμη.
Ήρθε μια μέρα μες στα λούσα,
με τα ωραιότερα ρούχα που 'χει φορέσει μαύρος.
Με γεμάτη τσέπη και ανέσεις πλουσίων.
Είχε ένα σωρό γυναίκες γύρω του
και σκορπούσε χρήματα.
Ένας που σαλιάριζε με τα κορίτσια του,
του 'κατσε στραβά και ο Ελάιζα τον σκότωσε.
Και γελούσε μετά.
Ο σερίφης ήρθε και τον άφησε ελεύθερο.
Στη δίκη, ο δικαστής τον αθώωσε.
Του 'δωσε κι ένα μπουκάλι ουίσκι.
Τον ρώτησαν οι ντόπιοι τι έγινε,
είπε ευθέως ότι πούλησε την ψυχή του στον διάβολο
και ρώτησε αν θέλουν κι αυτοί. Μπορούσε να το κανονίσει.
Τι απέγινε ο τύπος; Αυτό θέλω να μάθω.
Πήγε προς τα βόρεια μ' εκείνο το βαλιτσάκι,
μοιράζοντας κατοσταδόλαρα σε όποιον τα 'βρισκε με τον διάβολο.
Μακάρι να 'ξερα πού πήγε.
Εύκολα θα μ' έπειθε.
Θα του έβρισκα κι άλλους.
Αδερφέ, ο Θεός θα σε κάψει για τις βλασφημίες που λες.
Σαχλαμάρες. Δεν δίνω δεκάρα.
Ας με κάψει. Στάσου να σηκωθώ κιόλας.
Ακούς εκεί θα με κάψει... Ας με κάψει. Δεν τον φοβάμαι.
Εντάξει. Θα το μετανιώσεις.
Προκαλείς την τύχη σου.
Δεν θα πας μπροστά έτσι.
-Την τύχη μου; -Ναι.
Τι με νοιάζει η τύχη;
Φτωχέ μου άνθρωπε.
Ποτέ μου δεν είχα τύχη.
Χειρότερα δεν γίνεται. Τι με νοιάζουν αυτά;
Τα 'χω για πρωινό.
Είσαι πιο χαζός απ' ό,τι περίμενα, τελικά.
Καλώς, αδερφέ.
Θα δεις.
Δεν παίρνει από λόγια ο ανόητος.
Θα δεις.
Ορίστε.
Εκεί πέρα.
Τι κάνεις;
Κάτλερ, ήρθαν τα σάντουιτς των αγοριών.
-Κάτλερ; -Κυρά μου...
Το αμάξι είναι του κουτιού. Ούτε γρατζουνιά δεν έχει.
-Εντάξει. -Τι θα κάνεις τώρα;
-Μα! -Εννοώ...
Μάτια έχουμε και οι δύο. Τι θα γίνει;
Τι έγινε;
Πες στον κύριο ποια είμαι.
Πες του με ποια τα βάζει.
Τι συμβαίνει, αστυνόμε;
Όταν ήρθα, αυτή η κυρία...
-Ο Σιλβέστερ διέλυσε το αμάξι της Μα. -Αυτός με χτύπησε.
Να σ' τα πω εν τάχει; Κατηγορείται για επίθεση.
-Επίθεση; -Ο Σιλβέστερ οδηγούσε...
Θα σου πω εγώ τι έγινε.
Ο ανιψιός μου οδηγούσε το αμάξι μου...
-Δεν ξέρουμε ποιου είναι. -Της Μα είναι.
-Εγώ το πλήρωσα. -Έτσι λέτε εσείς. Θα το ελέγξουμε.
Τι πρόβλημα υπάρχει;
Φώναζα περιπολικό να τους πάει στο Τμήμα να το ξεκαθαρίσουμε.
-Αυτή αγρίεψε. -Εκείνος το ξεκίνησε.
-Γιατί λες ψέματα; -Να πω εγώ τι έγινε;
Τότε να πεις την αλήθεια.
Όπως είπα, ενώ περίμενα το περιπολικό,
γύρισα ν' ακούσω και τον άλλον.
Δεν τον άφηνε να μιλήσει.
Αυτός μπήκε μπροστά για να μιλήσει και τον έριξε στο πάτωμα.
Δεν τον χτύπησε. Έπεσε.
-Αν είναι δυνατόν. Δεν τον ακούμπησα. -Εντάξει, Μα. Αστυνόμε, να σας πω λίγο;
Έχω δουλειές.
Έπεσε πάνω μου και σωριάστηκε. Έσκασε στον δρόμο σαν κούκλα.
Δεν τον πείραξα.
Εντάξει, Μα.
Εντάξει. Πηγαίνετε.
Το τακτοποίησα.
Διαλυθείτε. Εμπρός.
Τι τρέχει; Τι έκανες;
Κάνε μου τη χάρη, εσύ μου έλειπες τώρα.
-Φύγετε, όλοι. -Δεν είναι ώρα.
Έλα, Μα.
Να πάρω τα πράγματά σου.
-Δεν έχουμε γνωριστεί. -Γεια.
Ο ανιψιός μου Σιλβέστερ, η Ντάσι Μέι.
-Γεια σου. -Όλοι εδώ;
Ναι, κάνουν πρόβα.
-Μα, δεν κάθεσαι να χαλαρώσεις; -Δεν κάθομαι.
-Η τουαλέτα; -Στο τέλος του διαδρόμου.
Κανόνισε να φτιάξουν το αμάξι μου. Το θέλω έτοιμο σήμερα.
Γιατί κάνει ζέστη εδώ;
Αν θέλετε δίσκους, πάρτε ανεμιστήρα.
Έγινε, Μα. Θα τα φροντίσω όλα.
-Δεν φτάνει που άργησε... -Της μίλησα χθες βράδυ. Τα ξεκαθάρισα όλα.
Μην ανακατεύεσαι. Άσ' το πάνω μου.
Όπως την τελευταία φορά;
Μπούκαρε λες και είναι αφεντικό, παραπονιέται για το κρύο,
σκουντουφλάει και με απειλεί με μήνυση.
Πρώτα φορά μπαίνω σε στούντιο.
Πού είναι η μπάντα;
Κάνουν πρόβα κάπου.
Έλα να δω το φόρεμά σου.
Ωραίο είναι.
Θα σε πάω αύριο να ψωνίσεις,
προτού σε πάω στο Μέμφις.
Έχουν κάτι ρούχα εδώ που δεν υπάρχουν στο Μέμφις.
Θέλω να 'σαι όμορφη για μένα.
Αν ταξιδεύεις μαζί μας, πρέπει να 'σαι ωραία.
Παπούτσια θέλω. Αυτά με πονάνε.
Δεν θέλουμε παπούτσια που να σε πονάνε.
Ξέρει η Μα από πονεμένα πόδια.
Εντάξει.
Φέρε τις παντόφλες μου απ' την τσάντα.
Θέλω από εκείνα τα κίτρινα.
Λίγο μεγαλύτερα.
Θα έχεις ό,τι θες. Κι ο Σιλβέστερ.
Σιλβέστερ, σουλουπώσου. Ίσιωσε το πουκάμισό σου σαν κύριος.
Κοίτα τον με το καπέλο.
Βγάλ' το εδώ μέσα. Έλα εδώ κι άσε το πιάνο.
Δεν κάνω τίποτα στο πιάνο. Το κοιτάζω.
Έλα να κάτσεις εδώ, μωρό μου.
Μόλις γυρίσει ο κος Έρβιν,
θα του πω να σε συστήσει στην μπάντα.
Ο Κάτλερ θα σου δείξει τι να κάνεις.
Όταν πάρεις τα λεφτά σου, να στείλεις στη μαμά σου.
-Να ξέρει ότι τα καταφέρνεις καλά. -Εντάξει.
Μα, κάλεσα το συνεργείο να μάθω για το αμάξι σου.
Μια γρατζουνιά είναι. Θα το έχουν έτοιμο το απόγευμα.
Θα το στείλουν εκείνοι με άνθρωπό τους.
Ελπίζω να το φτιάξουν καλά.
Είναι του κουτιού. Ελπίζω να το γυρίσουν έτσι.
Έρβιν, τι ακούω;
Δεν θα παίζαμε την εκδοχή του Λέβι.
Άλλο ακούω, όμως.
Αυτό ήθελα να σου πω.
Η ενορχήστρωση του Λέβι το απογειώνει.
Αδιαφορώ για πάρτη του. Ξέρω τι έκανε στο κομμάτι.
Δεν θα το τραγουδήσω έτσι. Θα πω το αυθεντικό.
Ο ανιψιός μου θα κάνει την εισαγωγή.
Ο κόσμος θέλει κάτι χορευτικό πια.
Η ενορχήστρωση του Λέβι το κάνει αυτό.
Κάνει τον κόσμο να ξεχνάει τις έγνοιες του.
Δεν με νοιάζει τι λες, γλυκέ μου. Δεν θα μου χαλάσει ο Λέβι το κομμάτι.
Ας παίξει αλλού αυτά που θέλει ο κόσμος.
Εγώ θα πω το δικό μου τραγούδι,
και τελείωσε η συζήτηση.
Πήγαινε τον ανιψιό μου κάτω. Γνώρισέ τον στην μπάντα.
Έταξα στην αδερφή μου να τον προσέχω,
οπότε, θα κάνει την εισαγωγή στο κομμάτι όπως θέλω εγώ.
Απλώς σκεφτήκαμε...
Ποιοι, δηλαδή; Τι θα πει "σκεφτήκαμε"; Για εξήγησέ μου.
-Εγώ και ο Στέρντιβαντ. Αποφασίσαμε... -Αποφασίσατε; Εγώ είμαι ανύπαρκτη,
πάω όπου φυσάει ο άνεμος;
Εσύ και ο Στέρντιβαντ αποφασίσατε;
-Απλώς είπαμε... -Ότι δεν έχω γούστο;
Δεν ξέρω από μουσική; Δεν ξεχωρίζω τα καλά κομμάτια;
Ξέρετε και τους θαυμαστές μου.
Δεν είναι αυτό. Είναι το τι θέλει ο κόσμος.
Ένα θα σου πω, για να ενημερώσεις και τον Στέρντιβαντ.
Ό,τι κι αν πείτε, δεν μετράει. Κατάλαβες;
Η Μα ακούει την καρδιά της, τη φωνή μέσα της.
Αυτό μετράει για τη Μα.
Πήγαινε τον ανιψιό μου κάτω.
Πες στον Κάτλερ ότι θα κάνει την εισαγωγή στο "Black Bottom".
Δεν θα το χαλάσει ο Λέβι.
Αν δεν συμφωνείτε, μπορώ να συνεχίσω την περιοδεία μου στον Νότο,
γιατί δεν μ' αρέσει εδώ.
Εντάξει, Μα.
Δεν με νοιάζει.
-Απλώς είπα... -Στον διάολο ό,τι είπες!
Θα μου πεις πώς να πω το τραγούδι μου;
Έχω γραμμένους τον Λέβι και τον Στέρντιβαντ.
Σιλβέστερ, πήγαινε να συστηθείς. Τελείωσα με τον Έρβιν.
Πού να πάω; Πού βρίσκονται;
Έλα. Θα σε πάω εγώ.
Να έρθω να δω την μπάντα;
Όχι. Έλα, Σιλβέστερ.
Εντάξει, Μα. Όπως θες.
Να είμαστε έτοιμοι σε 15 λεπτά.
Θα 'μαστε έτοιμοι όποτε πω εγώ. Έτσι πάει εδώ.
Θαυμάσια.
Κάτλερ, ο ανιψιός μου ο Σιλβέστερ.
Θα κάνει την εισαγωγή στο αυθεντικό "Black Bottom".
Ο κος Έρβιν είπε το δικό μου.
Αδιαφορώ και για τους δυο σας.
Κάτλερ, ενημέρωσέ τον τι θα κάνει.
Δεν με νοιάζει ο Λέβι. Με λάθος άτομο τα έβαλε ο τύπος.
Ο Κάτλερ θα σου δείξει τι να κάνεις. Φρόντισε να το πετύχεις.
Μη δίνεις σημασία τι λένε.
Έλα, αγόρι μου. Είμαι ο Κάτλερ.
Ο Τολίντο, ο Λέβι και ο Σλόου Ντραγκ εκεί.
-Σιλβέστερ, έτσι; -Σιλβέστερ Μπράουν.
Έγραψα μια εκδοχή
που ανεβάζει το κομμάτι, ξεσηκώνει τον κόσμο,
κι αυτή λέει τα δικά της.
Είναι περιττά αυτά τα παλιομοδίτικα. Ξέρω καλά τι λέω.
Θα το χαλάσεις το κομμάτι και το ξέρεις.
-Τίποτα δεν θα χαλάσω. Η Μα λέει... -Δεν πά' να λέει!
Εγώ λέω τι θα κάνει η εισαγωγή στο κομμάτι.
Οι Βόρειοι δεν γουστάρουν επιδεικτικές αηδίες.
-Μουσική θέλουν. -Αδερφέ,
πάμε πάλι τα ίδια. Η Μα αποφασίζει, όχι εσύ.
Δεν ήρθες να δημιουργήσεις. Παίζεις ό,τι θέλει η Μα.
Μπορεί και όχι. Μπορεί να τα παρατήσω.
Σκοτιστήκαμε αν τα παρατήσεις. Λες να σκάσει κανείς;
Δεν θα τα παρατήσει. Θέλει λεφτά για να γυαλίζει τα παπούτσια.
Δεν με ξέρετε. Δεν ξέρετε τι θα κάνω.
Μας είναι αδιάφορο. Σιλβέστερ, κοίτα εδώ.
Θα παίξουμε την εισαγωγή, κι εσύ θα πεις
"Παίδες, καλλιτέχνες έχετε δει πολλούς. Τώρα θα δείτε τους καλύτερους.
Η Μα Ρέινι θα σας δείξει το 'Black Bottom' της".
Το 'πιασες; Για να σ' ακούσω να το λες μία φορά.
Παίδες, καλλιτέχνες...
έχετε δει πολλούς.
Τώρα θα δείτε τους καλύτερους.
Η Μα Ρέινι θα σας δείξει το "Black...
Bottom" της.
Για να δω πώς θα το φτιάξεις αυτό, Κάτλερ.
Για σουλούπωσέ το.
Σλόου Ντραγκ, ακούς κάτι μπούρδες;
Τι θέλει το αγοράκι αφού δεν ξέρει να μιλάει;
Εσύ θα μου πεις τι να κάνω;
Δεν είναι δική σου η μπάντα. Εγώ κάνω ό,τι λέει η Μα.
Άντε στον διάολο... ρε.
Ποιος σου δίνει σημασία, μικρέ; Για να σε δω τώρα, Κάτλερ.
Αν το φτιάξεις, θα σου γυαλίσω τα παπούτσια.
Να σε δω να το φτιάχνεις.
Είσαι ανιψιός της Μα, είπαμε;
Ναι, τι θα πει αυτό;
Τίποτα. Μια ερώτηση έκανα.
Ας κάνουμε πρόβα για να το μάθει.
Εγώ δεν κάνω πρόβα τίποτα.
Μόλις στήσω την μπάντα μου,
τότε θα δείτε πώς πρέπει να 'ναι το τραγούδι.
Μπορούμε και μόνοι μας. Θυμάσαι το κομμάτι σου;
Ναι, το θυμάμαι καλά.
Έλα. Ας το κάνουμε, τότε.
Λέβι.
Ωραία, κάνετε πρόβα βλέπω, παιδιά.
Μάλιστα, αυτό κάνουμε. Τα ξέρουμε πολύ καλά τα κομμάτια.
Ωραία. Λέβι, τελείωσες εκείνο το κομμάτι;
Μάλιστα, κε Στέρντιβαντ. Ορίστε.
Έγραψα το άλλο μέρος όπως είπατε. Πάει έτσι...
Έγραψα κι ένα χορευτικό μέρος, για να ξεχνάνε τις έγνοιες τους.
Ωραία. Θα δω τα κομμάτια σου μόλις βρω ευκαιρία.
-Θα πάρω αυτό. -Μάλιστα, κε Στέρντιβαντ.
Μόλις βρείτε ευκαιρία.
Τον άκουσες τον τύπο; "Μάλιστα, ό,τι πεις αφεντικό".
Τον άκουσα. Τον είδα κιόλας. Έτρεμε ολόκληρος.
Του βγαίνει αυθόρμητα.
Τον τρομάζουν οι λευκοί. Δεν έχει προλάβει να τους μελετήσει.
Τους έχω μελετήσει καλά.
Ας μου φερθούνε σκάρτα, και θα δεις πόσο τους έχω μελετήσει.
Ακούς εκεί τρέμω τους λευκούς...
Ας τα βάλει ένας μαζί μου, να δεις πόσο φοβάμαι.
Ο τύπος ήρθε και σε είπε "παιδί",
σου είπε να σηκωθείς να κάνεις πρόβα,
κι εσύ απάντησες μ' ένα "Μάλιστα!"
Ό,τι θέλω θα λέω. Τι σε νοιάζει εσένα;
Έχω παρτίδες με λευκούς 32 χρόνια. Θα μου πεις εσύ πώς να το κάνω;
Ένα "μάλιστα" δεν σημαίνει ότι φοβάμαι.
Ξέρω τι κάνω. Θα τον αναλάβω εγώ.
Για να σε δω, τότε.
Τολίντο, όλο σαματάδες προκαλείς.
Όλο εκνευρίζεις κάποιον με τις ηλίθιες φιλοσοφίες σου.
Μην ασχολείστε με το τι λέω και κάνω.
Εγώ αποφασίζω για μένα. Αφήστε με ήσυχο.
Καλά, καλά. Έχεις δίκιο, Λέβι. Ζητώ συγγνώμη.
Δεν μου πέφτει λόγος που τρέμεις τους λευκούς.
Αυτές τις μπούρδες λέω.
Παράτα με. Άσε με ήσυχο.
Έλα τώρα, πλάκα κάνουμε.
Ο Τολίντο λέει τα ίδια και σ' εμένα.
-Εσύ το παίρνεις στραβά. -Δεν υπονοούσα κάτι.
Ο Λέβι είναι ο Λέβι!
Δεν θέλω να μου λέτε για τους λευκούς!
Γιατί δεν με ξέρετε καθόλου. Δεν ξέρετε τον Λέβι.
Δεν ξέρετε τι αίμα κυλάει στις φλέβες μου! Τι καρδιά χτυπάει εδώ μέσα!
Ήμουν οκτώ ετών,
όταν μπούκαραν λευκοί στο σπίτι του μπαμπά κι εκτονώθηκαν πάνω στη μάνα μου.
Έμενα στην κομητεία Τζέφερσον, 12 χιλιόμετρα έξω απ' το Νάτσεζ.
Τον μπαμπά μου τον έλεγαν Μέμφις. Μέμφις Λι Γκριν.
Είχε 200 στρέμματα για καλλιέργεια, ένα καλό κομμάτι γης.
Καλλιεργούσε ό,τι ήθελε.
Πούλησε τα πάντα για να την αγοράσει από τη χήρα του κου Χάλι.
Τον έλεγαν καβαλημένο αράπη, επειδή έκανε τα πάντα
για να την αγοράσει και να είναι ανεξάρτητος.
Όταν ήρθε ο καιρός να καλλιεργήσει,
ο μπαμπάς πήγε στο Νάτσεζ για σπόρους και λίπασμα.
Με φώναξε και είπε "Λέβι, είσαι ο άντρας του σπιτιού τώρα.
Να προσέχεις τη μαμά σου όσο λείπω".
Ήμουν μικρό παιδί,
οκτώ ετών.
Η μάνα μου...
τηγάνιζε κοτόπουλο, όταν μπούκαραν αυτοί στο σπίτι.
Θα 'ταν οκτώ ή εννιά άτομα.
Τηγάνιζε κοτόπουλο, όταν την άρπαξαν,
λες και ήταν μουλάρι στη δούλεψή τους.
Και βρέθηκε η μάνα μου...
μ' ένα τσούρμο λευκούς.
Προσπάθησε να τους απωθήσει,
αλλά έβλεπα ότι δεν ωφελούσε.
Δεν ήξερα τι της έκαναν,
άλλα ό,τι κι αν ήταν, ας το έκαναν και σ' εμένα.
Ο μπαμπάς μου είχε ένα μαχαίρι για το κυνήγι και για δουλειές.
Ήξερα πού το φύλαγε. Πήγα και το πήρα.
Θα σας δείξω πόσο έτρεμα τους λευκούς.
Έβαλα τα δυνατά μου να κόψω το λαρύγγι του ενός.
Τον πέτυχα στον ώμο.
Εκείνος άρπαξε το μαχαίρι και με χαράκωσε στο στήθος.
Αυτό τους έκανε να σταματήσουν.
Φοβήθηκαν ότι θα πεθάνω από αιμορραγία.
Η μαμά με τύλιξε σε μια κουβέρτα,
με κουβάλησε τρία χιλιόμετρα ως το Φέρλοου,
κι εκεί με πήγαν στου δρα Άλμπαν.
Περίμενε να γεννηθεί ένα μοσχαράκι και είπε ότι δεν έχει χρόνο.
Με πήγαν στη δεσποινίδα Έτα, τη μαμή,
και με έκανε καλά.
Γύρισε ο μπαμπάς πίσω
και έκανε ότι δεν τρέχει τίποτα,
αλλά έμαθε τα ονόματα των αντρών απ' τη μαμά.
Έμαθε ποιοι ήταν, και ανακοινώσαμε ότι αλλάζαμε κομητεία.
Αποχαιρετήσαμε όλους τους γείτονες.
Ο μπαμπάς χαμογέλασε σ' έναν απ' τους ασπρουλιάρηδες
που είχε πάει με τη μαμά μου.
Χαμογέλασε στα μούτρα του...
και του πούλησε τη γη μας.
Μείναμε σε συγγενείς στο Κάλντουελ.
Μας τακτοποίησε
και εξαφανίστηκε μια μέρα. Δεν τον ξαναείδα από τότε.
Γύρισε πίσω στα κρυφά.
Κρύφτηκε στα δέντρα,
έστησε καρτέρι σ' εκείνους τους οκτώ-εννιά.
Έφαγε τέσσερις πριν τον φάνε.
Τον κυνήγησαν στο δάσος.
Τον έπιασαν, τον κρέμασαν...
του έβαλαν φωτιά.
Ο μπαμπάς μου δεν έτρεμε τους λευκούς. Όχι, φίλε μου.
Εκείνος μου έμαθε πώς να τους κουμαντάρω.
Είδα τον μπαμπά μου να χαμογελάει στον ασπρουλιάρη.
Με το χαμόγελο τού πούλησε τη γη μας.
Στο μεταξύ, σχεδίαζε πώς θα τον τσακώσει
και τι θα του κάνει.
Αυτό με έμαθε πώς να τους κουμαντάρω.
Γι' αυτό μην την μπαίνετε πολύ στον Λέβι για τους λευκούς.
Θα χαμογελάω και θα λέω "μάλιστα" σ' όποιον μου κάνει κέφι.
Θα 'ρθει και η δική μου η ώρα.
Μην ενοχλείτε τον Λέβι για τους λευκούς.
Όλοι
Όλοι κατάγονταν από διάφορα μέρη της Αφρικής, σωστά;
Διαφορετικές φυλές και τέτοια.
Ξεκίνησαν να φτιάχνουν μια κατσαρόλα φαγητό.
Είχες καρότα και μπιζέλια
και πατάτες από δω.
Κι από εκεί, είχες κρέας, ξηρούς καρπούς, μπάμιες και καλαμπόκι.
Τα ανακάτευες όλα, τα μαγείρευες καλά για να δέσουν οι γεύσεις.
Και μετά γίνονταν ένα.
Έτοιμο το βραστό.
Και μετά τρως το βραστό.
Γράφεις Ιστορία μ' αυτό το βραστό.
Αλλά κοιτάς τριγύρω και βλέπεις κάμποσα καρότα πιο κει
και κάμποσα μπιζέλια από δω.
Και... το βραστό είναι ακόμα εκεί.
Έγραψες Ιστορία, μα είναι ακόμα εκεί.
Δεν μπορείς να το φας όλο.
Τι σου μένει;
Αποφάγια. Αυτό μένει.
Εμείς είμαστε τα αποφάγια, βλέπεις. Οι μαύροι είναι τ' αποφάγια.
Τι να κάνει ο μαύρος μετά;
Αυτό πρέπει να μάθουμε.
Αλλά πρώτα πρέπει να μάθει Ότι είναι τ' αποφάγια
Κύριε Έρβιν.
Δεν μου πέφτει λόγος, αλλά...
ο μικρός δεν κάνει.
Τραυλίζει κάθε φορά.
Είναι άλλο κομμάτι, όμως. Τελείως διαφορετικό στιλ.
Ηρέμησε, πάρε ανάσες. Όλα θα πάνε καλά.
Θα σου πω πότε να μπεις.
Ξέρω πού είναι το τέταρτο, δεν θα μου πεις εσύ.
Θα χαμογελάσεις και θα πεις την ατάκα. Μετά θα ξεκινήσουμε.
-Κάτλερ; -Κυρία μου.
Ξέρω ότι είναι στο τέταρτο...
Ο Λέβι ζαχαρώνει λάθος πρόσωπο. Ενημέρωσέ τον.
Έλα, Λέβι. Ετοιμάσου να παίξεις. Ο νους σου στη δουλειά.
Εντάξει, παιδιά. Ξεκινάμε.
Το "Moonshine Blues" πρώτα. Το "Moonshine Blues", Μα.
Δεν έχει "Moonshine". "Black Bottom" πρώτα.
Έλα. Πού είναι το μικρόφωνο του Σιλβέστερ; Δώσ' του, Έρβιν.
Μα, τα παιδιά λένε ότι δεν μπορεί.
Ποιος; Ποιος λέει ότι δεν μπορεί; Ποια παιδιά το λένε;
Τα παιδιά της μπάντας, Μα.
Ποιας μπάντας;
Για μένα δουλεύουν.
Τραυλίζει, Μα. Λένε ότι τραυλίζει.
Δεν μου καίγεται καρφί.
Του έταξα τον ρόλο και θα τον έχει.
Τελείωσε η συζήτηση. Δεν τραυλίζει συνέχεια.
Φέρ' του ένα μικρόφωνο.
-Δεν έχουμε χρόνο. Δεν... -Αν θες δίσκο, βρες χρόνο.
Δεν κάνω πλάκα. Θα φύγω διαφορετικά.
Θα γυρίσω στην περιοδεία μου. Δεν έχω ανάγκη. Φέρε μικρόφωνο στο παιδί.
Ξέρω ότι έβαλες το χεράκι σου. Τον νου σου.
-Ο Κάτλερ το έβαλε. -Εσύ το έβαλες. Μόνο εσύ...
-Το παιδί τραυλίζει. Δεν μπορεί. -Θα τα καταφέρει.
-Μην ανακατεύεσαι. -Δεν με νοιάζει.
-Ας το τραγουδήσει όλο. -Εντάξει. Ευχαριστώ.
-Έχει μία ευκαιρία. Το κόστος... -Στα κομμάτια το κόστος. Όλο γι' αυτό λες.
Σας βγάζω πιο πολλά από κάθε άλλον καλλιτέχνη.
Αν κάνει λάθος, θα προσπαθεί μέχρι να το πετύχει.
Έλα, μωρό μου. Έλα.
Στάσου εδώ. Τα χέρια σου όπως σου είπα.
Μη σκας, αν κάνεις λάθος, θα το παλέψεις μέχρι να το πετύχεις.
Εντάξει; Παίξε, Κάτλερ.
Εντάξει.
Ένα, δύο, αρχίζει το ωδείο.
Παίδες,
καλλιτέχνες... έχετε δει πολλούς.
Τώρα θα δείτε τους καλύτερους.
Η Μα Ρέινι θα σας δείξει το...
"Black Bottom" της.
Πολύ ωραίο, μωρό μου. Πάρε τον χρόνο σου. Θα το πετύχεις.
Εντάξει, Μα. Είμαστε έτοιμοι.
-Πού είναι η Coca-Cola μου; -Το "Black Bottom".
Πού είναι η Coca-Cola μου; Θέλω Coca-Cola. Με τέτοια ζέστη;
-Τι τρέχει; -Πού είναι η Coca-Cola μου; Τη θέλω.
Μα, κοίτα...
ξέχασα την Coca-Cola.
Προχωράμε χωρίς. Μόνο ένα τραγούδι. Τι λέτε;
Άσε την μπάντα. Έπρεπε να έχεις Coca-Cola. Το ήξερες.
Δεν λέω τίποτα χωρίς Coca-Cola.
-Να πάρει. -Ένα λεπτό, Μα. Άργησες μία ώρα...
Φύγε από μπροστά μου. Έρβιν, κράτα τον μακριά.
Βαρέθηκα τις αηδίες της. Τέλος.
Άσε εμένα. Μα, άκου.
Θα πω να φέρουν Coca-Cola, αλλά ας ξεκινήσουμε.
Ο Σιλβέστερ είναι έτοιμος, το ίδιο και η μπάντα.
Ας κάνουμε ένα τραγούδι.
Δεν είστε ούτε για μια Coca-Cola...
Σλόου Ντραγκ, Σιλβέστερ. Εμπρός.
Πάρε μου τρία μπουκάλια παγωμένη Coca-Cola. Πάρε και για σας κάτι.
Κράτα τα ρέστα.
Έρβιν, μη με πλησιάζεις. Διάολε. Περίμενε να έρθει η Coca-Cola μου.
Εντάξει, Μα. Πάρε την Coca-Cola σου.
Στο δωμάτιο πρόβας.
Για όνομα του Θεού πια.
Κάτλερ.
Έλα εδώ, θέλω να σου πω.
ΠΟΛΑΝΕΤΣΚΙ ΠΑΝΤΟΠΩΛΕΙΟ & ΝΤΕΛΙΚΑΤΕΣΕΝ
Τι μπούρδες ήταν αυτές με "τα παιδιά στην μπάντα είπαν";
Εγώ αποφασίζω τι θα κάνετε.
Εγώ αποφασίζω για την μπάντα, ποιος μπορεί να κάνει τι.
Αφού τραυλίζει ο μικρός.
Το ξέρω. Λες να μην το ξέρω;
-Αυτό θα τον βοηθήσει. -Ίσως είναι πιο εύκολο...
Θα το πει. Δεν δίνω δεκάρα
τι λένε "τα παιδιά στην μπάντα".
Και θέλω να βρεις άλλον στη θέση του Λέβι όταν πάμε στο Μέμφις.
-Είναι σκέτος μπελάς. -Είναι καλό παιδί.
Παίζει μια χαρά όταν το θελήσει.
-Γράφει και μουσική. -Δεν με νοιάζει.
Είναι μπελάς.
Βρες άλλον. Αυτός είναι ο πρωτοστάτης.
Δική του ιδέα ήταν το ποιος να κάνει τι.
Ντάσι Μέι! Βάλε κάτω τον κώλο σου και κόψε τα κουνήματα.
-Δεν έκανα τίποτα. -Κάτσε στην άκρη.
Γεια. Ήθελα να δω πώς είναι εδώ κάτω.
Πέρασε μέσα.
Δεν δαγκώνω.
Δεν ήξερα ότι συνθέτεις.
Νόμιζα ότι με δούλευες στο κλαμπ τις προάλλες.
Όχι, μωρό μου. Ξέρω να γράφω μουσική.
Έδωσα κομμάτια μου στον κο Στέρντιβαντ. Θα τα ηχογραφήσει.
Θ' αποκτήσω δική μου μπάντα.
Τολίντο, δεν έδωσα τα κομμάτια που έγραψα στον κο Στέρντιβαντ;
Μη μ' ανακατεύεις εμένα.
Θ' αποκτήσεις δική σου μπάντα;
Ο Λέβι Γκριν και οι Φουτστόμπερς.
Ένας άντρας με μπάντα θέλει μια γυναίκα σαν εσένα.
Μια γυναίκα σαν εμένα θέλει έναν άντρα που να αφήνει λεφτά.
Όχι να παίρνει χωρίς να δίνει και να μ' αφήνει ξεκρέμαστη.
Δεν λειτουργώ έτσι, γλύκα. Ξέρω να φέρομαι στις γυναίκες.
Να της αγοράζω δώρα, να φέρομαι όπως της αξίζει.
Έτσι λένε όλοι, μέχρι να 'ρθει η ώρα να τα αγοράσουν.
Όταν πάμε στο Μέμφις, θα σε βγάλω έξω,
θα περάσεις καλά
και θα δεις πώς φέρομαι στις γυναίκες.
Μα.
Το "Moonshine Blues" το 'χει πει και η Μπέσι Σμιθ, νομίζω.
Ποια Μπέσι; Δεν ασχολούμαι με την Μπέσι.
Εγώ τη δίδαξα. Εμένα μιμείται.
Ας πουλήσει κι ένα εκατομμύριο δίσκους.
Έχουμε άλλο κοινό. Δεν με νοιάζει τι κάνουν οι άλλοι.
Η Μα ήταν πρώτη. Μην το ξεχνάς.
Άλλο πράγμα λέμε.
-Απλώς το 'χει πει. -Είμαι παλιά.
Το λέω από μικρή. Δεν με νοιάζει τι κάνουν οι άλλοι.
Να πάρει. Αυτό με θυμώνει στον Έρβιν.
Οι λευκοί θέλουν να προκαλούν ανασφάλεια. Ούτε μια Coca-Cola δεν φέρνουν.
Τους το λέω ανοιχτά, όμως. Η Μα δεν δέχεται κουβέντα. Τέλος.
Θέλουν να πάρουν τη φωνή σου, να την κλείσουν σε κουτιά
με τα κουμπιά και τους διακόπτες τους, αλλά δεν σου φέρνουν ούτε Coca-Cola.
Πέντε σεντ έχει το μπουκάλι.
Δεν δίνουν δεκάρα για μένα.
Μόνο τη φωνή μου θέλουν.
Αυτό το μάθημα το πήρα.
Και θα μου φερθούν όπως μου αξίζει,
όσο κι αν τους πληγώνει.
Τώρα είναι εκεί πίσω και με στολίζουν με διάφορα.
Μόνο "τέκνο του Θεού" δεν με λένε.
Αλλά δεν μπορούν να κάνουν τίποτα, δεν έχουν αυτό που θέλουν.
Μόλις ηχογραφήσουν τη φωνή μου με τα μηχανήματά τους,
θα με αντιμετωπίσουν σαν πόρνη και απλώς θα κουμπωθούν.
Θα τους είμαι άχρηστη τότε.
Ξέρω τι λέω. Παρακολούθα.
Και ο Έρβιν είναι μαζί τους.
Ούτε αυτός νοιάζεται για πάρτη μου.
Είναι ατζέντης μου έξι χρόνια και με κάλεσε σπίτι του
-μόνο για να τραγουδήσω για κάτι λευκούς. -Ξέρω πώς λειτουργούν.
Αν είσαι μαύρος και τους βγάζεις φράγκα,
είσαι εντάξει, αλλιώς είσαι σαν αδέσποτο στον δρόμο.
Εγώ τους έβγαλα περισσότερα
απ' όλους μαζί τους άλλους καλλιτέχνες,
και έχουν το θράσος να μιλούν για το κόστος της ηχογράφησης.
Δεν νομίζω ότι κοστίζει όσο λένε.
Δεν κοστίζει. Μην ακούς τι λένε.
Έχω διαλέξει ήδη τους μουσικούς.
Έχω βρει τους καλύτερους. Ξέρουν από καλή μουσική.
Κάνε πρώτα την μπάντα σου και βλέπουμε για όσα λες.
Θέλω να δεις ότι ξέρω τι αρέσει στις γυναίκες.
Δεν με αποκαλούν Γλυκιά Λεμονάδα χωρίς λόγο.
-Κόφ' το, θα μπει κανείς ξαφνικά. -Δεν πρόκειται.
Άκου, γλύκα.
Αυτό που αναρωτιέμαι είναι...
μπορεί να γνωρίσει ο κόκοράς μου την κοτούλα σου;
Βρες πρώτα μπάντα και βλέπουμε αν κάνει κικιρίκου.
Να πάρει, μωρό μου.
Τώρα ξέρω γιατί ο παππούς μου καθόταν στη βεράντα
με φαλτσέτα στο χέρι, όταν άπλωνε μπουγάδα η γιαγιά μου.
Είσαι τρελός!
Πάω στοίχημα ότι βογκάς σαν το τρένο για Αλαμπάμα
όταν διασχίζει τη γραμμή Μέισον-Ντίξον.
Πώς έγινες τόσο τρελός;
Γυναίκες σαν εσένα είναι που με τρελαίνουν.
Θεέ και Κύριε!
Τι αφράτα "κεκάκια" έχει η κυρία!
Πολλή ησυχία έχει εδώ μέσα.
Ποτέ δεν άντεχα τη σιωπή.
Πάντα έπαιζε κάποια μουσική στο κεφάλι μου.
Κρατάει τις ισορροπίες. Το έχει αυτό η μουσική. Σε γεμίζει.
Όσο περισσότερη μουσική έχει ο κόσμος, τόσο πιο γεμάτος είναι.
Συμφωνώ. Κι εγώ θέλω τη μουσική μου.
Οι λευκοί δεν καταλαβαίνουν από μπλουζ.
Ακούν το αποτέλεσμα, αλλά δεν ξέρουν πώς βγήκε.
Δεν ξέρουν ότι έτσι μιλάει η ζωή.
Δεν τραγουδάς για να νιώσεις καλά.
Τραγουδάς για να καταλάβεις τη ζωή.
Τα μπλουζ σε βοηθούν να σηκωθείς το πρωί.
Σηκώνεσαι γνωρίζοντας ότι δεν είσαι μόνος.
Υπάρχει κάτι ακόμα στον κόσμο.
Κάτι που προστέθηκε από ένα τραγούδι.
Ο κόσμος θα 'ταν άδειος χωρίς τα μπλουζ.
Ναι.
Προσπαθώ απλώς να γεμίσω αυτό το κενό με κάτι.
Δεν ξεκίνησα εγώ αυτό το στιλ. Τα μπλουζ υπήρχαν από πριν.
Αν θέλουν να με λένε "Μητέρα των Μπλουζ", δεν με πειράζει.
Αργήσατε. Σιλβέστερ, φώναξε τον Έρβιν.
-Είμαστε έτοιμοι. -Φωνάζω τον Λέβι.
Η Μα πήρε την Coca-Cola, Λέβι. Ξεκινάμε.
-Βγάλ' το μου. -Εντάξει.
Πρέπει να φύγω.
Πήγαινε!
Λοιπόν, παιδιά. "Ma Rainey's Black Bottom", λήψη πρώτη.
Δύο, αρχίζει το ωδείο.
Παίδες...
Λήψη δεύτερη.
Παίδες,
καλλιτέχνες έχετε δει πολλούς. Τώρα θα δείτε τους καλύτερους.
Η Μα Ρέινι θα σας δείξει το...
Λήψη...
Μα, να το κάνουμε χωρίς...
Λήψη έκτη.
Λήψη έβδομη.
Παίδες,
καλλιτέχνες έχετε δει πολλούς. Τώρα θα δείτε τους καλύτερους.
Η Μα Ρέινι θα σας δείξει το "Black Bottom" της.
Εντάξει. Ωραία, Μα. Μια χαρά ακούστηκε. Μπράβο, παιδιά.
Σου είπα ότι θα τα καταφέρεις, αρκεί να το πάρεις απόφαση!
Πήγε πολύ καλά τελικά.
-Το μωράκι μου. -Παιδιά! Μα!
-Ναι! -Πάμε το "Moonshine Blues" τώρα;
"Moonshine Blues".
Ερβ; Κάτι έγινε με την ηχογράφηση. Δες το μικρόφωνο.
Ένα, ένα, δύο, δοκιμή, ένα...
Όχι. Του μικρού φταίει.
Θεέ και Κύριε!
-Δεν το ηχογραφήσαμε. -Να πάρει!
-Τι εννοείς; Τι κάνατε εκεί πάνω; -Ο Λέβι θα κλότσησε κάτι.
-Δεν έκανα τίποτα. -Είχε το μυαλό του αλλού.
Όλο προβλήματα προκαλείς. Συμμορφώσου λίγο.
-Δεν έκανα τίποτα. -Το καλώδιο ήταν, Μελ.
Είναι φθαρμένο. Θέλει άλλαγμα.
-Πόσο ανοργάνωτος... -Μα;
-Χάσιμο χρόνου. -Πού πάει;
-Να πάρει. -Μα;
Μα;
Αν φύγεις, τελειώσαμε. Ξόφλησες.
Έλεος, Μελ! Μα!
Μα, γύρνα πίσω! Μα, σε παρακαλώ!
Άκου, Μα.
Οι δίσκοι θα γίνουν επιτυχίες.
Θα πουλήσουν σαν τρελοί.
Ακόμα κι ο Σιλβέστερ θα γίνει διάσημος.
Δεκαπέντε λεπτά.
Αυτό ζητάω μόνο, Μα. Δεκαπέντε λεπτά.
Δεκαπέντε λεπτά. Μ' ακούς; Δεκαπέντε λεπτά.
Μετά θα γυρίσω στην Τζόρτζια.
Δεκαπέντε λεπτά.
Κάντε ένα διάλειμμα εσείς. Θα 'μαστε έτοιμοι σε 15 λεπτά.
Ας κάνει ό,τι θέλει αυτή. Εγώ και τώρα φεύγω.
Αν ήμουν στη θέση του κυρίου Έρβιν, θα έφτιαχνα καλά τα καλώδια.
Αν ο Λέβι είχε τον νου του στη δουλεία, θα 'χαμε ξεμπερδέψει από δω.
Άντε να δούμε αν ο μικρός το ξαναπεί καλά.
Ο Λέβι λοξοκοιτάζει την πιτσιρίκα.
Είναι το κορίτσι της Μα.
Της μιλούσα απλώς, όπως μιλώ σε όλους.
Θα μείνεις χωρίς δουλειά, αν συνεχίσεις να τη γυροφέρνεις.
Δεν έκανα τίποτα. Τη ρώτησα πώς τη λένε μόνο.
Ας πάει στα κομμάτια η Μα, αν τη πειράζει.
Σηκώνω τα χέρια. Βάλτε του εσείς μυαλό.
Υπάρχουν και χειρότερα. Άλλοι χαίρονται με την ανοησία τους.
Τα ξέρω αυτά. Ο ενθουσιασμός είναι άλλο πράμα.
Το έχω ζήσει. Νιώθεις καλά κάνοντας ανοησίες.
Αλλά δεν κρατάει πολύ.
Τελειώνει στο λεπτό, και μετά λούζεσαι τις συνέπειες.
Για δες που αντί για ανοησίες μίλησες πιο λογικά από ποτέ.
Παραδέχτηκες πως ήσουν ανόητος, ό,τι πιο λογικό είπες.
Το παραδέχομαι μια χαρά. Δεν είναι κακό.
Έχω υπάρξει λίγο απ' όλα.
Και θα δοκιμάσω κι άλλα πριν ξοφλήσω.
Αλλά ανόητος δυο φορές δεν υπήρξα ποτέ. Σ' αυτό διαφέρουμε.
Έχεις υπάρξει, όμως. Αυτό μετράει.
Ύστερα λες εμένα που ρώτησα τ' όνομά της.
Εγώ παντρεύτηκα μια καλή γυναίκα.
Μέχρι σήμερα, δεν έχω να πω κακή κουβέντα για δαύτη.
Την παντρεύτηκα με σκοπό ν' αποκατασταθώ,
να δεσμευτώ μαζί της για μια ζωή.
Ήθελα να γεράσω μαζί της, αλλά εκείνη στράφηκε στην εκκλησία.
Πήγε εκεί, άρχισε να βλέπει καλούς χριστιανούς
κι αναρωτιόταν γιατί δεν είμαι έτσι.
Σύντομα κατάλαβε ότι πήρε έναν αιρετικό.
Δεν άντεχε να ζει έτσι.
Κι έφυγε.
Τελικά συνειδητοποίησα ότι ήμουν ανόητος
που δεν έβλεπα ότι ήθελε κάτι που δεν της έδινα,
αλλιώς δεν θα στρεφόταν στην εκκλησία.
Οπότε, ναι...
Ο Τολίντο έκανε ανοησίες για μια γυναίκα.
Είναι μέρος της ζωής.
Τολίντο, άλλο πράγμα εννοούμε όταν λέμε "ανοησία".
Ένας ανόητος ευθύνεται για ό,τι του συμβεί.
Αυτός το προκαλεί. Όπως ο Λέβι.
Αν σαλιαρίζει με το κορίτσι της Μα, θα βρεθεί στον δρόμο. Αυτό είναι ανοησία.
Τίποτα δεν θα συμβεί. Δεν θα το επιτρέψω.
Μη σε δει η Μα να τη ρωτάς. Αυτό σου λέει.
Δεν χρειάζεται να μου πει τίποτα.
Απ' ό,τι βλέπω, έχω να πω μόνο
ότι η ζωή δεν σου φέρθηκε καλά.
Μια χαρά μου φέρθηκε.
Η ζωή δεν είναι τίποτα.
Την κουβαλάς μαζί σου σε χαρτοσακούλα. Δεν έχει κότσια.
Ενώ ο θάνατος; Αυτός έχει στιλ.
Ο θάνατος θα σε πατήσει κάτω αλύπητα.
Τόσο αδίστακτος είναι.
Αλλά η ζωή είναι του χεριού σου.
Τάχα του φέρθηκε καλά... Δεν έχει στον ήλιο μοίρα.
Άκου τι θα σου πω. Κανένας μαύρος δεν είναι ποτέ χαρούμενος.
Και με το δίκιο του.
Σου αρκεί το κόκαλο που σου πετάνε, ενώ αυτοί τρώνε ολόκληρο γουρούνι;
Είσαι τυχερός που έγινες μουσικός και δεν το ξέρεις.
Εγώ ρωτάω αν χαίρεσαι με τα κόκαλα που σου πετάνε.
Αυτό είναι το πρόβλημα. Σας αρκεί που φτάσατε εδώ.
Μόλις στήσω την μπάντα μου και ηχογραφήσω για τον κο Στέρντιβαντ,
θα γίνω σαν τη Μα και θα δίνω εντολές στον λευκό.
Είπε η Μα στον κο Έρβιν ότι φεύγει; Αυτός την ικέτευε να μείνει.
Έτσι θα κάνω κι εγώ. Θα με σέβεται ο λευκός.
Ο λευκός σκοτίστηκε για τη Μα. Οι μαύροι την έκαναν γνωστή.
Οι λευκοί αδιαφορούν για εκείνη και για τη μουσική που κάνει.
Πάμε σ' ένα ξενοδοχείο λευκών να το διαπιστώσουμε.
Ούτε ταξί δεν μπορεί να βρει στον Βορρά.
Ένα θα σας πω: ο αιδεσιμότατος Γκέιτς. Ξέρετε ποιον εννοώ.
Ο αιδεσιμότατος Γκέιτς ερχόταν απ' το Ταλαχάσι στην Ατλάντα
να δει την αδερφή του που είχε φυματίωση τότε.
Το τρένο διέσχισε το Τόμασβιλ και το Μόλτρι,
-και κατέληξε σε μια πόλη, το Σίγκσμπι. -Μη συνεχίζεις.
Μόνο ένα τρένο απ' το Ταλαχάσι οδεύει βόρεια προς Ατλάντα.
Δεν σταματάει στο Σίγκσμπι.
Μόνο το τρένο της Σάντα Φε σταματάει, και το παίρνεις απ' το Μόλτρι.
Αυτό θα έκανε. Δεν ξέρω. Απλώς λέω ότι κατέβηκε στο Σίγκσμπι.
Πες τα όπως θες. Ό,τι σου κατέβει.
-Άσ' τον ήσυχο να τελειώσει. -Πες τα όπως θες.
Ο αιδεσιμότατος Γκέιτς κατέβηκε στο Σίγκσμπι.
Είπε να δει τα δρομολόγια
για να φτάσει έγκαιρα προκειμένου να τον παραλάβει κάποιος.
Όσο ήταν εκεί, του ήρθε να πάει στην τουαλέτα.
Η μόνη τουαλέτα μαύρων
ήταν 180 μέτρα μακριά απ' τον σταθμό.
Όσο ήταν εκεί, το τρένο έφυγε χωρίς αυτόν.
Δεν ήξερε τίποτα γι' αυτήν την πόλη.
Δεν την είχε ξανακούσει ποτέ.
Εγώ την ξέρω. Δεν κατέβηκε στο Σίγκσμπι από τρένο που έρχεται από Ταλαχάσι.
Ο άνθρωπος στεκόταν εκεί και προσπαθούσε να δει τι θα κάνει,
τώρα που το τρένο τον άφησε σε ξένη πόλη.
Άρχισε να νυχτώνει.
Εκεί που έβλεπε τον ήλιο να βασιλεύει
και προσπαθούσε να σκεφτεί τι θα κάνει,
είδε κάτι λευκούς στον απέναντι δρόμο.
Στέκονταν εκεί, τον κοιτούσαν.
Μετά πήγαν κοντά τους άλλοι δύο.
Κοίταξε στον σταθμό τριγύρω, δεν είδε άλλους μαύρους πουθενά.
Δεν ήξερε τι σκέφτονταν οι άλλοι, γι' αυτό άρχισε να περπατάει.
Δεν ήξερε πού πάει. Προχωρούσε δίπλα στις ράγες,
όταν άκουσε ένα "Ρε αράπη".
Έτσι απλά.
"Ρε αράπη".
Συνέχισε να περπατά.
Τον φώναξαν ξανά. Εκείνος συνέχισε να περπατά.
Μετά άκουσε έναν πυροβολισμό. Ναι. Τότε σταμάτησε.
Μαζεύτηκαν γύρω του.
Εκείνος στεκόταν εκεί,
μ' έναν σταυρό στον λαιμό
και τη μικρή Βίβλο που κουβαλούσε πάντα.
Τον ρώτησαν ποιος ήταν. Είπε ότι ήταν ο αιδεσιμότατος Γκέιτς
και πήγαινε στην αδερφή του που ήταν άρρωστη, αλλά έχασε το τρένο.
Και του είπαν "Αλήθεια, αράπη;
Χορεύεις, όμως;"
Τους κοίταξε
και άρχισε να χορεύει.
Ένας απ' αυτούς του τράβηξε τον σταυρό
και είπε ότι είναι αμαρτία να χορεύει με τον σταυρό και τη Βίβλο.
Πήραν τη Βίβλο του και την έσκισαν,
και τον έβαλαν να χορεύει μέχρι που βαρέθηκαν.
-Μόνο έτσι... -Απορώ. Δεν ήταν άνθρωπος του Θεού;
Πού διάολο ήταν ο Θεός όσο συνέβαιναν αυτά;
Γιατί δεν έκαψε τους ασπρουλιάρηδες, όπως λες;
Λέβι, θα καείς στην Κόλαση.
Γιατί δεν έκαψε τους ασπρουλιάρηδες;
Αυτήν την απορία έχω. Δεν θέλω άλλες μπούρδες.
Είναι άνθρωπος του Θεού,
γιατί δεν έκαψε ο Θεός τους ασπρουλιάρηδες;
Θα σου πω εγώ γιατί, θα σου πω την αλήθεια.
Ο Θεός δεν ακούει ποτέ τις προσευχές των μαύρων.
Τις πετάει στα σκουπίδια.
Δεν νοιάζεται για εμάς. Για την ακρίβεια, μας μισεί.
Μας μισεί με όλο Του το είναι.
Ο Ιησούς δεν σ' αγαπάει, αδερφέ. Σε μισεί.
Μη μου λες ότι θα καώ στην Κόλαση.
Χεσμένο τον έχω τον Θεό.
Μη βλασφημείς τον Θεό μου! Είναι ο Θεός μου, παλιο...
Άφησέ τον!
-Άχρηστε! -Άφησέ τον!
-Είναι ο Θεός μου! Βλασφημείς τον Θεό μου! -Ξέχνα το! Δεν ήταν τίποτα!
Δεν σήμαινε τίποτα!
Ο Θεός σου; Σοβαρά;
Θα του δώσω μια ευκαιρία.
Μπας και σώσει το τομάρι σου.
-Κρύψε το μαχαίρι! -Κοίτα τη δουλειά σου.
Δεν είναι λύση αυτή.
Μιλάω στον Θεό του Κάτλερ. Μ' ακούς;
Θεέ του Κάτλερ! Καλώ τον Θεό του Κάτλερ!
Έλα και σώσε αυτόν τον αράπη.
Κάψε με πριν του κόψω το λαρύγγι.
-Θα καείς στην Κόλαση, ρε. -Καλώ τον Θεό σου.
Θα του δώσω μια ευκαιρία να σε σώσει. Καλώ τον Θεό σου!
Θεέ του Κάτλερ;
Έλα να σώσεις αυτόν τον αράπη.
Έλα να τον σώσεις, όπως έσωσες τη μάνα μου.
Σώσ' τον όπως τη μαμά μου!
Την άκουγα όταν Σε φώναζε.
Την άκουγα όταν έλεγε "Λυπήσου με, Θεέ μου. Βοήθα με.
Σε παρακαλώ, Θεέ μου. Λυπήσου με. Βοήθα με".
Της γύρισες την πλάτη;
Της γύρισες την πλάτη, παλιοτόμαρο;
Της γύρισες την πλάτη;
Έλα.
Έλα να τη γυρίσεις και σ' εμένα.
Γύρνα την πλάτη σου και σ' εμένα!
Έλα. Πού είσαι;
Έλα και γύρνα τη και σ' εμένα!
Γύρνα τη και σ' εμένα, παλιοτόμαρο! Θα σου ξεριζώσω την καρδιά!
Έλα. Τι τρέχει; Πού είσαι;
Έλα και γύρνα τη και σ' εμένα.
Έλα, τι φοβάσαι;
Γύρνα την πλάτη σου και σ' εμένα! Έλα!
Παλιοδειλέ!
Ο Θεός σου είναι ένα τίποτα.
Υπέροχα. Το 'χουμε, παιδιά.
Ωραία ηχογράφηση. Το καταφέραμε!
Πού έμαθες να παίζεις κοντραμπάσο; Το άκουσα να κελαηδά. Σε άκουσα.
-Χόρευε σαν τρελό. -Ακολουθούσα τον Τολίντο.
Τα δάχτυλά του χόρευαν στο πιάνο.
-Πάλευα να τον προλάβω. -Έτσι πρέπει.
Κάρτερ, άκουσες πώς χτυπούσε το κοντραμπάσο ο Σλόου Ντραγκ;
Λέβι, εσύ γιατί έπαιζες τόσες νότες;
Έπαιζες δέκα για κάθε μία. Δεν υπήρχε λόγος.
Θέλει αυτοσχεδιασμό. Αυτό έκανα.
Έπρεπε να παίζεις όπως το τραγουδώ. Όπως παίζουν και οι άλλοι.
Το έπαιζα όπως ένιωθα.
Προσπαθώ να πω το τραγούδι μου κι εσύ μ' ενοχλείς.
-Μουσική τη θεωρείς αυτή; -Ξέρω τι κάνω.
Άσε τη μουσική μου ήσυχη.
Της Μα είναι, όχι δική σου. Σου το είπα.
-Δεν πειράζει. Σου είπα τι να κάνεις. -Δεν με νοιάζει.
-Διώξε με. Θα βρω δική μου μπάντα. -Αν συνεχίσεις έτσι...
-Δεν σε ρώτησε κανείς. -Εντάξει, φίλε. Απολύεσαι.
Λες να με νοιάζει; Κάνεις λάθος.
-Χάρη μου κάνεις. -Ο Λέβι φεύγει.
-Δεν παίζει για μένα πια. -Απολύθηκα; Ωραία!
Ό,τι καλύτερο μου έχει συμβεί.
Να μου λείπουν αυτές οι αηδίες.
Μάλιστα.
-Ο Μελ θα φέρει τα λεφτά σου. -Μετρητά, δεν θέλω επιταγή.
Θα το δω, δεν σου υπόσχομαι τίποτα.
Αρκεί να μην είναι επιταγή.
Άκου, Μα. Μίλησα με τον Στέρντιβαντ και είπε...
Προσπάθησα να τον μεταπείσω,
αλλά είπε ότι θα βγάλει 25 δολάρια από τα δικά σου
και θα τα δώσει στον Σιλβέστερ.
Τι θα κάνει λέει;
Αν ήθελα να πάρει 25 δολάρια απ' τα λεφτά μου, θα του τα έδινα εγώ.
Υποτίθεται ότι θα έχει δικά του. Θα πληρωθεί όπως όλοι.
Πες στον Στέρντιβαντ να δώσει στον μικρό τα λεφτά του.
-Του το είπα... -Πες το πάλι.
Αν δεν τον πληρώσει κανονικά, δεν θα ξανακάνει δίσκο μαζί μου.
Είσαι ατζέντης μου. Εσύ ήθελες να 'μαστε ενωμένοι.
Να σε δω, λοιπόν.
-Πάρε τα λεφτά του μικρού! -Εντάξει.
Θα δω τι μπορώ να κάνω.
Γεια σου, Μα.
Τρέχει κάτι; Υπάρχει πρόβλημα;
-Θέλω να πληρώσεις τον μικρό. -Φυσικά, Μα. Εδώ τα έχω.
Διακόσια για σένα και είκοσι πέντε για τον πιτσιρικά.
Ο Έρβιν δεν κατάλαβε καλά. Έγινε λάθος.
-Λάθος; -Ναι, Μα. Έκανα λάθος.
Δεν πληρώθηκε;
Το μόνο λάθος σου...
είναι που δεν έχω υπογράψει για την παροχή αδείας.
Αυτό ήταν λάθος.
Έλα. Υπόγραψέ την.
-Ντάσι Μέι, Σιλβέστερ, πάμε. -Υπόγραψε, Μα.
Έρβιν, το αμάξι μου;
Είναι μπροστά. Εδώ είναι τα κλειδιά. Έλα να υπογράψεις την παροχή αδείας.
Έρβιν, δώσε το κλειδί μου.
Ναι, Μα. Απλώς... υπόγραψε την άδεια.
Στείλ' τη στη διεύθυνσή μου.
Έλα, Μα. Δεν τα φρόντισα όλα;
Τα τακτοποίησα όλα.
Μα;
Σε παρακαλώ;
Και πες στον Στέρντιβαντ
αν κάνει κι άλλα λάθη, θα βγάλω δίσκους αλλού.
Δεν θα το ανεχτώ.
Μόνο μη φέρει επιταγή.
Σαν την άλλη φορά. Έτρεχα σε όλο το Σικάγο να την εξαργυρώσω.
Αν δουν μαύρο με επιταγή, νομίζουν ότι την έκλεψε.
-Εγώ δεν είχα πρόβλημα. -Δεν δοκίμασα σε πορνεία.
Αφού δεν ξέρεις, μη μιλάς.
Με κούρασες ήδη. Μια κουβέντα ακόμη και τέλος.
-Μην αρχίζεις. -Τι με νοιάζει αν κουράστηκες;
Σ' αυτόν εδώ μιλούσα.
Έφερα τα λεφτά σας.
Ο κος Έρβιν είπε ότι προτιμάτε μετρητά. Σας τα έφερα.
Πολύ καλή η ηχογράφηση. Είκοσι πέντε για σένα.
Ξέρετε τι κάνετε. Είκοσι πέντε για σένα.
Θα σας ξανακαλέσουμε σύντομα. Είκοσι πέντε.
Θα κάνουμε κι άλλη ηχογράφηση, για να βγάλετε κι άλλα.
Και 25 για σένα.
Κύριε Στέρντιβαντ;
Τα τραγούδια που σας έδωσα;
Ναι. Λέβι. Το σκέφτηκα. Δεν νομίζω ότι θα πουλήσουν.
Δεν ψάχνουμε τέτοια.
Κύριε Στέρντιβαντ, έχω ήδη βρει μπάντα.
Έχω πολύ καλά παιδιά. Ξέρουν να παίζουν καλή μουσική.
Αν την ακούσει ο κόσμος, θα την αγοράσει.
Βασικά, δεν είναι τα σωστά τραγούδια.
Ο κόσμος κουράστηκε με τα παλιομοδίτικα.
Ο κόσμος στις πόλεις θέλει κάτι με πάθος.
Χάρλεμ, Ντιτρόιτ, Ουάσινγκτον.
Άκου. Θα σου δώσω πέντε δολάρια για κάθε κομμάτι.
Δεν θέλω πέντε δολάρια. Θέλω να τα ηχογραφήσω, όπως λέτε κι εσείς.
-Όπως είπα, δεν είναι αυτό που ψάχνουμε. -Εσείς ζητήσατε να τα γράψω.
Γιατί δεν το είπατε όταν σας τα έδωσα; Μου είπατε ότι θα τα ηχογραφήσω.
Τι άλλαξε τώρα;
-Θα σε πληρώσω για τον κόπο. -Τι άλλαξε;
-Αυτό θέλω να μάθω. -Τα έπαιξαν οι δικοί μου.
Όταν τα άκουσα, δεν ήταν αυτό που ψάχνω τώρα.
Πρέπει ν' ακούσετε κι εμένα.
Δεν μ' ακούσατε να τα παίζω. Έτσι θ' ακουστούν σωστά.
Λέβι, δεν αμφιβάλλω.
Απλώς δεν θα πουλήσουν όπως οι δίσκοι της Μα.
Αλλά θα τα αγοράσω.
Κύριε Στέρντιβαντ.
Δεν ξέρω ποιους βάλατε να παίξουν τα τραγούδια μου,
αλλά αν τα παίξω εγώ, ο κόσμος θα ενθουσιαστεί.
Μου είπατε ότι θα τα ηχογραφήσω.
Δεν μπορώ να κάνω κάτι.
Όπως είπα, πέντε δολάρια το κομμάτι. Τόσα σου δίνω.
Χάρη σου κάνω.
Αν γράψεις κι άλλα, θα τα αγοράσω για να σε βοηθήσω.
Πέντε δολάρια το κομμάτι. Όπως τώρα.
Πρόσεχε λίγο.
-Να πάρει. Πάτησες το παπούτσι μου. -Συγγνώμη, Λέβι.
Κοίτα εδώ.
Πάτησες το παπούτσι μου.
-Γιατί το έκανες αυτό; -Συγγνώμη, είπα.
Πήγες και πάτησες το παπούτσι μου. Το έκανες χάλια.
Κοίτα τι του έκανες, αδερφέ.
Εγώ δεν πάτησα το δικό σου. Γιατί το έκανες;
Ζήτησε συγγνώμη.
Τι να το κάνω, αφού χάλασε το παπούτσι μου;
Ακούς εκεί "συγγνώμη". Ξέρεις ότι πάτησες το παπούτσι μου;
-Είδες τι έκανες; -Συγγνώμη, είπα. Τελείωσε τώρα.
-Τι θες να κάνω; -Μου χάλασες το παπούτσι.
Εγώ δεν πάτησα το δικό σου. Κοίτα εδώ.
-Έλα τώρα. -Όχι. Κοίτα τι έκανες.
Κοίτα εδώ. Το παπούτσι μου.
Εσύ το έκανες!
Μου διέλυσες το παπούτσι.
Με πάτησες με τα χοντροπάπουτσά σου.
Νοιαστήκαμε για σένα και το παπούτσι σου.
Συγγνώμη, είπα.
Αν δεν τη δέχεσαι, δεν με νοιάζει.
Τι θες να κάνω;
Πάτησες το παπούτσι μου.
Με πάτησε. Αλήθεια.
Αλήθεια. Κάτλερ, με πάτησε.
Γιατί το έκανε; Τολίντο, γιατί το έκανες αυτό;
Κάτλερ, βοήθα.
Με πάτησε.
Κάτλερ!
Μην ανησυχείς. Θα σε βοηθήσω.
Έλα, Τολίντο.
Ωχ, όχι.
Μη...
Μη με κοιτάζεις έτσι.
ΒΑΣΙΣΜΕΝΟ ΣΤΟ ΘΕΑΤΡΙΚΟ ΤΟΥ ΟΓΚΑΣΤ ΓΟΥΙΛΣΟΝ
ΑΦΙΕΡΩΜΕΝΟ ΣΤΟΝ ΤΣΑΝΤΓΟΥΙΚ ΜΠΟΟΥΖΜΑΝ ΓΙΑ ΤΗ ΔΕΞΙΟΤΕΧΝΙΑ ΚΑΙ ΤΟ ΠΑΘΟΣ ΤΟΥ
Υποτιτλισμός: Ντέση Βερβενιώτου